ที่ มท 0815.3/ว กรมส่งเสริมการปกครองท้องถิ่น

**ด่วนที่สุด**

ถนนนครราชสีมา เขตดุสิต กทม. ๑๐๓๐๐

มีนาคม 2564

เรื่อง อนุมัติโอนจัดสรรงบประมาณรายจ่ายประจำปีงบประมาณ พ.ศ. 2564 งบอำนวยการ (กรม) ให้แก่สำนักงานส่งเสริมการปกครองท้องถิ่นจังหวัด

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0815.3/ว 3347 ลงวันที่ 29 ตุลาคม 2563

สิ่งที่ส่งมาด้วย รายละเอียดประกอบการโอนจัดสรรงบประมาณ จำนวน 1 ชุด

ตามที่กรมส่งเสริมการปกครองท้องถิ่น ได้โอนจัดสรรงบประมาณรายจ่ายประจำปีงบประมาณ พ.ศ. 2564 งบอำนวยการ (กรม) ให้แก่สำนักงานส่งเสริมการปกครองท้องถิ่นจังหวัด เพื่อเป็นค่าใช้จ่ายรายจ่ายประจำ และค่าสนับสนุนการปฏิบัติงานตามภารกิจพื้นฐาน สำหรับไตรมาสที่ 1 – 2 (ตุลาคม 2563 - มีนาคม 2564) รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่น ได้โอนจัดสรรงบประมาณรายจ่ายประจำปีงบประมาณ พ.ศ. 2564 งบอำนวยการ (กรม) ให้แก่สำนักงานส่งเสริมการปกครองท้องถิ่นจังหวัด เพื่อเป็นค่าใช้จ่ายรายจ่ายประจำ และค่าสนับสนุนการปฏิบัติงานตามภารกิจพื้นฐาน สำหรับไตรมาสที่ 3 (เมษายน - มิถุนายน 2564) ทั้งนี้ ขอให้แจ้งสำนักงานส่งเสริมการปกครองท้องถิ่นจังหวัดเบิกจ่ายงบประมาณให้เป็นไปตามรหัสงบประมาณ และรหัสกิจกรรมหลักอย่างเคร่งครัด กรณีมีหนี้ค้างชำระค่าสาธารณูปโภคให้นำงบประมาณไปชำระหนี้ เป็นลำดับแรกก่อน แล้วรายงานผลการเบิกจ่ายให้กรมส่งเสริมการปกครองท้องถิ่นทราบผ่านทาง e-mail : bg0810.3@hotmail.com ภายในวันที่ 5 ของทุกเดือน แล้วส่งหนังสือยืนยันตามมาภายหลัง รายละเอียด ตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานวิเคราะห์งบประมาณ

โทร. ๐ ๒๒๔๑ ๙๐๐๐ ต่อ 4122

ร.อสถ./ ....................................................

รกท. ผอ.กยผ./สุวรรณชัย ........................

ผอ.กง.งป./กาญจน์ชนิษฐา .......................

จนท./รพินพร ...................... 18/03/64

โทรสาร 0 2243 0656

ผู้รับผิดชอบ นางสาวรพินพร รุ่งเกต

โทร. 08 1486 5202